# Sinéad Griffin

Sinéad Majella Griffin (Dublín, 1986) és una física irlandesa que treballa al Lawrence Berkeley National Laboratory (LBNL) en física de partícules i de la matèria condensada. El 2017 va guanyar el Premi en Física General atorgat per la Societat Física Suïssa.
Griffin va estudiar física a la Trinity College a Dublín, graduant-se el 2008 en física teòrica. Va cursar els estudis de Master l'Imperial College de London, col·laborant amb Ray Rivers en els defectes topològics de matèria condensada i en cosmologia. Va començar els seus estudis de doctorat a la Universitat de Califòrnia a Santa Barbara, treballant en l'àrea dels superconductors i espintrònica amb Nicola Spaldin. Quan Nicola Spaldin va traslladar-se a l'ETH Zurich, Griffin la va acompanyar obtenint el 2014 el seu doctorat sobre el model de Hubbard per a manganites hexagonals. Durant el seu doctorat, va provar el mecanisme de Kibble–Zurek sobre el YMnO3. El 2015 va guanyar el Premi Materials i Processos atorgat a la millor tesi interdisciplinària a la ETH Zurich.
El 2015 Griffin va començar a col·laborar amb el laboratori Jeffrey Neaton al Lawrence Berkeley Laboratori Nacional. El 2017 li va ser atorgat el premi en Física General de la Societat Suïssa de Física per les seves contribucions a la teoria material. Va descobrir que les manganites multiferroiques hexagonals exhibien la mateixa simetria que les que se suposa que van existir després del big-bang, reproduint fenòmens que ocorren a escala galàctica a nivell de laboratori. Està interessada en les condicions de trencament de la simetria que impliquen defectes topològics. El 2018 va ser convidada com a ponent al seminari Rising Starts in Phisics organitzat pel Massachusetts Institute of Technoloy.
El 2016 va guanyar la competició del Falling Walls Lab. Griffin és també una artista i ha exposat la seva obra a Irlanda, Zúric, Londres i San Francisco.

## Referències

* ↑ «academic bio - sinead griffin | lbl/ucb». [Consulta: 12 maig 2018].
* ↑ "Little and Large:Topological Defects in Cosmology and Condensed Matter Theory". Bibcode: 2009APS..CAL.F4002G.
* ↑ "Ab initio investigation of FeAs/GaAs heterostructures for potential spintronic and superconducting applications". Physical Review B. 85 (15): 155126.. arXiv: 1108.2963. Bibcode: 2012PhRvB..85o5126G. DOI: 10.1103/PhysRevB.85.155126.
* ↑ "From multiferroics to cosmology: Scaling behaviour and beyond in the hexagonal manganites". Physical Review X.. arXiv: 1204.3785. DOI: 10.1103/PhysRevX.2.041022.
* 1 2 «HISKP: Multiferroics and the Early Universe». [Consulta: 12 maig 2018].
* ↑ «MaP Award» (en anglès). Arxivat de l'original el 2018-06-27. [Consulta: 12 maig 2018].
* ↑ «People - Neaton Group Neaton Group». [Consulta: 12 maig 2018].
* 1 2 SPG-SPS-SSP. «Swiss Physical Society - SPS Awards 2017». Arxivat de l'original el 2018-05-13. [Consulta: 12 maig 2018].
* ↑ "On the relationship between topological and geometric defects". Journal of Physics: Condensed Matter. 29 (34): 343001.. arXiv: 1703.05225. Bibcode: 2017JPCM...29H3001G. DOI: 10.1088/1361-648X/aa7b5c. ISSN: 0953-8984. PMID: 28643697.
* ↑ "Defect Chemistry as a Crystal Structure Design Parameter: Intrinsic Point Defects and Ga Substitution in InMnO3"., pàg. 2425–2434. DOI: 10.1021/acs.chemmater.6b04207. ISSN: 0897-4756.
* ↑ «Agenda for 2018 Rising Stars in Physics Workshop at MIT | Rising Stars in Physics». Arxivat de l'original el 2018-01-31. [Consulta: 12 maig 2018].
* ↑ Foundation, Falling Walls. «News | Falling Walls». Arxivat de l'original el 2018-05-13. [Consulta: 12 maig 2018].
* ↑ «About Me – S. Griffin Art». [Consulta: 12 maig 2018].
* ↑ «"The Witching Hour" Original Artwork By Sinead Griffin - Contemporary - Paintings - by Vango Art - Original art from emerging artists». [Consulta: 12 maig 2018].
* ↑ «Events : Practice of Art». Arxivat de l'original el 2018-05-13. [Consulta: 12 maig 2018].